25.5.2023
MT
Il-Ġurnal Uffiċjali tal-Unjoni Ewropea
L 137/59
(iv) Il-proċess tal-għażla: miżuri ta’ għajnuna li jippermettu lill-impriżi b’pożizzjoni fis-suq b’saħħitha li jinfluwenzaw il-proċess tal-għażla, pereżempju, billi jkollhom id-dritt jirrakkomandaw impriżi fil-proċess tal-għażla jew jinfluwenzaw il-perkors tar-riċerka b’mod li jisfavorixxi perkorsi oħra mingħajr raġunijiet ġustifikati, jistgħu jqajmu t-tħassib tal-Kummissjoni.
(c)
Żamma ta’ strutturi tas-suq ineffiċjenti
127.
Fl-analiżi tagħha tal-istrutturi tas-suq, il-Kummissjoni tikkunsidra jekk l-għajnuna tingħatax fi swieq li jkollhom kapaċità żejda jew f’industriji li sejrin lura.
Madankollu, sitwazzjonijiet fejn is-suq ikun qed jikber jew fejn l-għajnuna mill-Istat għar-RŻI x’aktarx li tbiddel id-dinamika ġenerali tat-tkabbir jew b’mod partikolari l-impronta tal-emissjonijiet ta’ gassijiet serra tas-settur (f’konformita mal-Patt Ekoloġiku Ewropew u l-Istrateġija Diġitali Ewropea għall-Komunikazzjonijiet), b’mod partikolari bħala riżultat tal-introduzzjoni ta’ teknoloġiji ġodda, pereżempju biex tinkiseb id-dekarbonizzazzjoni jew id-diġitalizzazzjoni tal-produzzjoni, jew it-tnejn li huma, mingħajr żieda fil-kapaċitajiet, tali għajnuna x’aktarx li ma tqajjem l-ebda tħassib.
3.2.5.3.2.
Effetti fuq il-lokalizzazzjoni
128.
B'mod partikolari meta l-għajnuna għar-R&Ż&I tkun qrib is-suq, tista' twassal biex xi territorji jibbenefikaw minn kundizzjonijiet aktar favorevoli fir-rigward tal-produzzjoni sussegwenti, partikolarment minħabba spejjeż ta' produzzjoni komparattivament aktar baxxi b'riżultat tal-għajnuna, jew minħabba livelli ogħla ta' attivitajiet ta' R&Ż&I mwettqa permezz tal-għajnuna.
Dan jista’ jwassal lill-impriżi biex jirrilokaw lejn dawk it-territorji.
129.
L-effetti ta’ lokalizzazzjoni jistgħu wkoll ikunu rilevanti għall-infrastrutturi ta’ riċerka u infrastrutturi ta’ teknoloġija.
Jekk l-għajnuna tintuża primarjament biex tiġi attirata infrastruttura lejn reġjun partikolari bi ħsara għal oħra, din ma tkunx qed tikkontribwixxi għall-promozzjoni ta’ aktar attivitajiet ta’ RŻI fl-Unjoni.
130.
Fl-analiżi tagħha ta’ għajnuna individwali notifikabbli, il-Kummissjoni għalhekk tikkunsidra kull evidenza li l-benefiċjarju tal-għajnuna qies lokalizzazzjonijiet alternattivi.
131.
Bl-istess mod, għajnuna li sempliċiment twassal biex tinbidel il-lokalizzazzjoni tal-attivitajiet tar-RŻI fis-suq intern mingħajr ma tibdel in-natura, id-daqs jew il-kamp ta’ applikazzjoni tal-proġett ma titqiesx kompatibbli.
3.2.6.
L-evalwazzjoni tal-effetti pożittivi u negattivi tal-għajnuna
132.
Il-Kummissjoni tivvaluta jekk l-effetti negattivi identifikati fuq il-kundizzjonijiet tal-kompetizzjoni u talkummerċ tal-miżura ta’ għajnuna jegħlbux l-effetti pożittivi tal-għajnuna ppjanata.
3.2.6.1.
L -i de n t if i k a zzj on i ta l -e f f ett i pożi tti vi l i għa n dhom ji tq ie su
133.
Hemm korrelazzjoni bejn it-tkabbir ekonomiku u l-investiment fir-RŻI.
L-attività tar-RŻI iżżid il-produttività u ssaħħaħ l-iżvilupp ekonomiku.
Għalhekk, ir-RŻI huwa fattur importanti għall-impriżi tal-Unjoni biex jiġi żgurat żvilupp ekonomiku permezz tal-iżvilupp ta’ prodotti, teknoloġiji, servizzi jew proċessi ta’ produzzjoni ġodda jew it-tnejn li huma.
134.
L-investimenti fir-RŻI huma ta’ importanza kbira għall-iżvilupp tas-setturi kollha tal-ekonomija, peress li huma marbuta ħafna mal-produttività.
135.
Bħala l-ewwel pass tat-test tal-ibbilanċjar, il-Kummissjoni tivvaluta l-effetti pożittivi tal-għajnuna fuq l-attività ekonomika megħjuna, filwaqt li tqis kif xieraq l-attività tar-RŻI li hija skattata mill-miżura ta’ għajnuna inkwistjoni, jew id-daqs, il-kamp ta’ applikazzjoni jew il-veloċità tal-proġett ta’ RŻI li għandu jissaħħaħ millmiżura ta’ għajnuna.